বর্ধমান: শ্বশুরবাড়ির অত্যাচার সহ্য করতে না পেরে নিজেই গায়ে আগুন লাগিয়ে আত্মঘাতী হলেন এক গৃহবধূ। মৃতের নাম রাণু বাড়ুই (৩০)। বাড়ি গলসি থানার জাগুলিয়া গ্রামে। মৃতের বাবা তারাপদ বাউড়ি জানিয়েছেন, বেশ কিছুদিন ধরেই রাণুর শ্বশুরবাড়ির লোকজন নানা ভাবে তাঁর ওপর নির্যাতন চালাচ্ছিল। তার জেরেই বুধবার নিজেই গায়ে আগুন লাগিয়ে আত্মহত্যার চেষ্টা করেন রাণু। আশঙ্কাজনক অবস্থায় তাঁকে বর্ধমান মেডিক্যাল কলেজ হাসপাতালে ভর্তি করার পর বৃহস্পতিবার তার মৃত্যু হয়।